Mer händ en feine Znacht becho mit Härdöpfelstock, Rüebli, Pulebuuse, Salat und Dessert, händ nochli Huskafi trunke und Molotow gjasset. Mer händ ois zimli früeh is Zimmer zruggzoge, womer no de restlich Chäs gässe und es Wiili trunke händ, händ d'Billa i ihrem unförmige Pischi gfötelet und am zähni simmer dänn Tod-kaputt is Bett gheit, womer nochli Bravo  gläse händ und nacher alli wunderbar gschlafe händ. (D'Jäne schlaft ebe immer guet ide Berge, bsunders im Winter.) Die einte händ zwar am nöchste Morge behauptet, sie heged keis Aug zuetue wägem Schnarche (es hät nöd mit Sicherheit chöne ermittlet werde, wer de Überltäter xii ist. Mir händ zwar en dringende Verdacht, aber d'Vali striitets immer no ab... ;-)) und em Quietsche vode Fränzi bzw. ihrem Bett...